b'\n_START_ARTICLE_\nArsen Roje\n_START_SECTION_\n\xc5\xbdivotopis\n_START_PARAGRAPH_\nKra\xc4\x87e je vrijeme studirao na Akademiji likovnih umjetnosti u Zagrebu. U Pariz je odselio 1965., u New York 1968., a u Los Angeles 1971.. Tu je ostao i radio do smrti._NEWLINE_Iako je poduzimao umjetni\xc4\x8dke izlete u apstrakciju, redovito se vra\xc4\x87ao figuraciji, slikaju\xc4\x87i dijelove svog tijela, poglavito ruke. Svoju je \xc5\xa1aku iskoristio i kao model za svoj \xc4\x8duveni plakat za Altmanov satiri\xc4\x8dni antiratni film M*A*S*H: prstima je nazna\xc4\x8dio znak mira, na jedan od njih nataknuo vojnu kacigu, a na dva \xc5\xbeenske cipele s visokim potpeticama. Za taj plakat dobio je nagradu Motion Picture Advertising Award 1970. Ponovo ju je dobio 1977. za plakat za Fellinijev film Casanova._NEWLINE_U svojim kasnijim radovima identificirao se s redukcionizmom Samuela Becketta, koji je na njega ostavio glavni intelektualni utjecaj.'